Η Mount Street ολοκληρώνει τη σύσταση Κοινοπραξίας (Joint Venture) με την Τεχνική Ολυμπιακή με στόχο την Ελληνική/Κυπριακή αγορά NPLs και αναλαμβάνει τη διαχείριση δανείων ύψους 33 εκατομμυρίων Eυρώ με εξασφαλίσεις σε ακίνητη περιουσία.

-**Η στρατηγική συνεργασία με την Τεχνική Ολυμπιακή έλαβε την κανονιστική έγκριση για την επιδίωξη επενδυτικών ευκαιριών σε μια σειρά τομέων-**

Ο Όμιλος της Mount Street (‘’Mount Street’’), εκ των κορυφαίων παγκοσμίως εταιρειών διαχείρισης δανείων και πιστώσεων, είναι στην ευχάριστη θέση να ανακοινώσει ότι έλαβε κανονιστική έγκριση από την Τράπεζα της Ελλάδος για τη στρατηγική συνεργασία του με την Τεχνική Ολυμπιακή Α.Ε., τον εισηγμένο στο Χρηματιστήριο Αθηνών Όμιλο επιχειρήσεων στο χώρο των ακινήτων, κατασκευών, ναυτιλίας και επενδύσεων. Η Κοινοπραξία, η οποία επικεντρώνεται στην Ελλάδα και την Κύπρο, ξεκίνησε τη συνεργασία με την ανάληψη χαρτοφυλακίου μη εξυπηρετούμενων δανείων με εξασφάλιση σε ακίνητα, ύψους 33 εκατομμυρίων ευρώ τον πρώτο μήνα λειτουργίας της.

Η συνεργασία, που πραγματοποιήθηκε μέσω της θυγατρικής της Τεχνικής Ολυμπιακής, PFC Premier Finance Corporation Ltd (Κύπρος), στοχεύει στην από κοινού επιδίωξη ευκαιριών επένδυσης και συνεπένδυσης σε ΜΕΑ στους τομείς των ακινήτων (real estate), της ναυτιλίας, των υποδομών, των ανανεώσιμων πηγών ενέργειας, ξενοδοχείων και τουρισμού και στον ευρύτερο τομέα των μικρών και μεσαίων επιχειρήσεων («SME»).

Κατόπιν της στρατηγικής συνεργασίας της Mount Street, ο αδειοδοτημένος ελληνικός φορέας διαχείρισης, Mount Street Hellas ΑΕΔΑΔΠ, ανέλαβε τον Δεκέμβριο του 2021 την διαχείριση του πρώτου του χαρτοφυλακίου στο πλαίσιο αυτής της Κοινοπραξίας, το οποίο περιλαμβάνει εταιρικά μη εξυπηρετούμενα δάνεια με εξασφαλίσεις σε ακίνητη περιουσία, με συνολική ακαθάριστη λογιστική αξία πάνω από 33 εκατ. Ευρώ.

**Ο κ. Ravi Joseph, Διευθύνων Σύμβουλος του ομίλου της Mount Street σχολίασε**: «Αυτό το χαρτοφυλάκιο σηματοδοτεί ταυτόχρονα την έναρξη της νέας συνεργασίας μας με την Τεχνική Ολυμπιακή και αποδεικνύει την ποιότητα των ευκαιριών που πιστεύουμε ότι υφίστανται στην Ελληνική και την Κυπριακή αγορά. Η αποτελεσματική διαχείριση και εξυπηρέτηση των Μη Εξυπηρετούμενων Δανείων (NPLs) είναι μια απαιτητική λειτουργία και η συνεργασία μας με την Τεχνική Ολυμπιακή, μια άκρως επιτυχημένη επενδυτική εταιρεία, αποτελεί πλήρη στήριξη και απόδειξη των ισχυρών και αυξανόμενων δυνατοτήτων μας σε αυτόν τον τομέα και την περιοχή. Ανυπομονούμε να αξιοποιήσουμε τη συνδυασμένη τεχνογνωσία αμφότερων των εταιρειών αυτής της νέας κοινοπραξίας, προκειμένου να αυξήσουμε το υπό διαχείριση χαρτοφυλάκιο και να μεγιστοποιήσουμε τις δυνατότητες των υποκείμενων περιουσιακών στοιχείων και ανοιγμάτων».

Η Mount Street είναι μια κορυφαία παγκοσμίως εταιρεία διαχείρισης δανείων και πιστώσεων με περιουσιακά στοιχεία υπό διαχείριση αξίας περίπου 80 δισεκατομμυρίων ευρώ. Η Mount Street αναγνωρίζεται ως εκ των κορυφαίων εταιρειών παροχής υπηρεσιών διαχείρισης δανείων με εξασφάλιση σε ακινήτα και μεταξύ των ταχύτερα αναπτυσσόμενων εταιρειών στην Ευρώπη. Αξιοποιώντας την αποκλειστική τεχνολογία της και την παγκόσμια παρουσία της με 10 γραφεία σε βασικά χρηματοοικονομικά κέντρα σε όλο τον κόσμο, η Mount Street έχει δημιουργήσει μια διεθνή ομάδα έμπειρων επαγγελματιών στους τομείς των ακινήτων (Real Estate), Τραπεζών, υποδομών, ναυτιλίας και τεχνολογίας για να βοηθήσει τους θεσμικούς επενδυτές να μεγιστοποιήσουν την αξία των επενδύσεών τους σε όλο το φάσμα αυτών.

Η Τεχνική Ολυμπιακή Α.Ε, η οποία ιδρύθηκε το έτος 1967, είναι ένας κορυφαίος ελληνικός όμιλος συμμετοχών και επενδύσεων που δραστηριοποιείται στους τομείς των κατασκευών, των ακινήτων, των ξενοδοχείων και του τουρισμού, των υποδομών και της ναυτιλίας. Είναι εισηγμένη στο Χρηματιστήριο Αθηνών από το 1994 και αποτελεί συστατικό του Γενικού Δείκτη ΧΑ και του δείκτη FTSE ASE Mid Cap Index.

Για περισσότερες πληροφορίες, επικοινωνήστε με:

Γιώργος Γκενεράλης

Επικεφαλής της Mount Street, Ελλάδα & Κύπρος

email: [George.Generalis@mountstreetllp.com](mailto:George.Generalis@mountstreetllp.com);

τηλ: +30210 010 166

Συμβουλευτική FTI

Σύμβουλοι Δημοσίων Σχέσεων

Email: [mountstreet@fticonsulting.com](mailto:mountstreet@fticonsulting.com);

Τηλ: +44 7583 089 350